CELEX: 62022TN0173
Language: lt
Date: 2022-03-30 00:00:00
Title: Byla T-173/22: 2022 m. kovo 30 d. pareikštas ieškinys byloje T-Systems International / Komisija

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/56
            
         
      2022 m. kovo 30 d. pareikštas ieškinys byloje T-Systems International / Komisija
      
      (Byla T-173/22)
      (2022/C 237/73)
      Proceso kalba: anglų
      
         Šalys
      
      
         Ieškovė: T-Systems International GmbH (Frankfurtas prie Maino, Vokietija), atstovaujama lawyers E. van Nuffel d’Heynsbroeck, D. Bogaert ir T. Payan
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti sprendimą sudaryti sutartį pasibaigus viešajam konkursui DIGIT/A3/PR/2019/010 dėl Europinių telematikos paslaugų valstybės valdymo institucijoms (TESTA) teikimo, apie kurio rezultatus pranešta 2022 m. sausio 21 d.,
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      
                  1.
               
               
                  Pirmasis ieškinio pagrindas: Finansinio reglamento (1) 168 straipsnio 6 dalies pažeidimas ir visų konkursui pateiktų pasiūlymų neteisėtumas, nes dėl pirkimo specifikacijose nurodytų reikalavimų buvo labai sunku ar neįmanoma teikti perkamą paslaugą, taigi ir parengti teisėtą pasiūlymą.
               
            
                  2.
               
               
                  Antrasis ieškinio pagrindas: vertindama kitų dalyvių pasiūlymus, atsakovė pakeitė techninėse specifikacijose nurodytus privalomus reikalavimus ir taip pažeidė esmines procedūros sąlygas.
               
            
                  3.
               
               
                  Trečiasis ieškinio pagrindas: kyla didelė rizika, kad sutartis bus keičiama, nes Komisija ją sudarė remdamasi techninėmis sąlygomis, kurios greitai taps nebeaktualios, o gal net jau buvo nebeaktualios vykdant konkursą, ir Komisija negalėjo to nežinoti, todėl pažeistas Finansinio reglamento 170 straipsnis.
               
            
         (1)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1).